Suiderkruisplekkie | LekkeSlaap
Adres: Columba-sirkel 7, Groot-Brakrivier, 6525, Wes-Kaap
Suiderkruisplekkie is in Groot-Brakrivier en bied gehalteverblyf aan 'n gesin of groep vriende. Dit is naby verskeie winkels, restaurante, die strand, doendinge en besienswaardighede.
Die woonstel is op 'n residensiële perseel en het 2 slaapkamers en is geskik vir 4. Die hoofslaapkamer het 'n dubbelbed en die tweede slaapkamer het 2 enkelbeddens. Die badkamer het 'n stort, toilet en wasbak. Linne en handdoeke word voorsien.
Die kombuis is met 'n tweeplaatstoof, oondjie, yskas, mikrogolf, eetgerei en breekware toegerus.
Die sitarea het 'n gemaklike bank en lei na 'n houtdek wat 'n uitsig oor die see het asook stoepmeubels.
’n Bespreking by Suiderkruisplekkie sluit in:
Columba-sirkel 7, Groot-Brakrivier, 6525, Wes-Kaap
Southern Cross Groot-Brakrivier Tuinroete Wes-Kaap
https://travelground.imgix.net/AAEAAQAAAAAAAAAAAAAA9423fe000596b1fe42d6b33a0a430ff8cdefa3817c6718668263c2d990c7c48e8231e02cd616bfc4c941913e2cfc62e5c4a0?w=1440&h=960&fit=crop&auto=format Vanaf R1 150 per nag (plek vir 4) 7 Columba Circle Groot Brakrivier 6525 Wes-Kaap 086 999 0018 14:00-19:00 10:00 -34.057532390236 22.22508392688 Boer maak hekke oop, sny drade dat diere kan vlug | News24
Boer maak hekke oop, sny drade dat diere kan vlug
Dié lugfoto is Maandagmiddag geneem toe brandbestryders ’n laaste draai oor die gebrande gebied in St. Francisbaai gevlieg het. Vlamme het egter gister weer weens stormsterkwind naby Kaap St. Francis opgevlam en brandbestryders moes spook om brandpaaie te maak en die vlamme in bedwang te bring. Foto: Laura-Leigh Randall
NET toe inwoners en brandbestryders in St. Francisbaai wou ontspan ná drie dae van vlamme en chaos, het die wind wéér Dinsdag die veldvure hier laat opvlam.
Dié keer in die rigting van Thyspunt op Eskom-grond wat die naweek net-net die reuse-veldbrand waarin talle huise ontruim moes word, vrygespring het.
Volgens Laura-Leigh Randall, ’n munisipale woordvoerder, het die ergste vlamme Dinsdag laatmiddag noord van Rebelsrus gedreig, maar geen huise was daar in gevaar nie.
Brande het ook Dinsdag in Kaap St. Francis uitgebreek en brandbestryders het bontgestaan om die vuur in bedwang te bring.
“Brandbestryders is daarop gefokus om brandpaaie te maak om die brand te keer om na die dorp se kant toe oor te spring,” verduidelik Randall. “Intussen word dreigende brandplekke ook met water natgemaak om verdere branduitbarstings te verhoed.”
Terwyl brandbestryders teen die vlammehel geswoeg het, het munisipale werkers ook oortyd gewerk om die elektrisiteitstoevoer na St. Francisbaai te herstel. Volgens Randall was die probleem ’n stroombreker op een van Eskom se lyne in die Rebelsrus-gebied. Die probleem is aan die brand toegeskryf wat talle kragpale en kragdrade verwoes het.
Ntombekhaya Mafumbatha, Eskom se provinsiale woordvoerder, sê navrae oor die skade aan Eskom se lyne sal eers later vandeesweek beantwoord kan word.
Ook die Kouga-munisipaliteit bereken nog die omvang van die skade.
Volgens Randall, kon brandbestryders teen laat Dinsdagaand daarin slaag om die brand te blus.
Intussen het Derek Cook, eienaar van die Thulanoya-natuurreservaat, wat klaarblyklik die ergste van die brande afgekom het, Dinsdag sý skade op bykans R2 miljoen bereken.
Cook het emosioneel vertel hoe hy “magteloos” moes toekyk hoe die vlamme die veld verwoes.
“Wat kan jy doen teen ’n vuur? Al wat ons kon doen is om ál die reservaat se hekke oop te maak en van die wildheinings te sny in die hoop dat die diere betyds van die vlammehel kon ontsnap,” sê Cook aangedaan.
Dié reservaat, tussen Kaap St. Francis en St. Francisbaai, en langs die R330 in die rigting van Mostertshoek, grens volgens Cook aan Eskom se grond waar die brand glo Saterdag ontstaan het.
Hy beweer ’n fakkel wat afgevuur is, was die oorsaak daarvan en is vasbeslote dat die skuldige vervolg moet word.
“Die brand stel so baie mense en diere in gevaar. Die persoon wat vir die brand verantwoordelik is, moet aanspreeklik gehou word,” sê Cook.
Hoewel hy groot verlies gely het, is sy grootste bekommernis dat die kleinwild wat Thulanoya gehuisves het dalk in die brand vasgevang was.
“Ek het nog net ’n bosvark gesien wat lyk of dit beserings van die kole aan sy pote het, maar gelukkig het ek nog geen dooie diere gesien nie. Ons hoop dat al die diere gou genoeg kon vlug.”
Hoewel die kleinwild vermoedelik die brand ontduik het, het die vlamme Cook se 200 ha grond, drieslaapkamerkothuis, ’n lapa, twee voëlbesigtigingspunte asook ’n boma verswelg.